|  |
| --- |
| Številka: 0042-2/2019/8 |
| Ljubljana, 17. 7. 2019 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Akt o spremembah in dopolnitvah Akta o ustanovitvi Ustanove – Centra za evropsko prihodnost – predlog za obravnavo**  |
| **1. Predlog sklepov vlade:** |
| Na podlagi 2. in 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na ... seji dne ... sprejela naslednji sklep:1. Vlada Republike Slovenije je z namenom začetka delovanja Centra za izobraževanje in usposabljanje za sodelovanje v mirovnih operacijah in misijah, ki bo deloval v okviru Ustanove - Centra za evropsko prihodnost, sprejela Akt o spremembah in dopolnitvah Akta o ustanovitvi Ustanove – Centra za evropsko prihodnost, ki je priloga tega sklepa.
2. Vlada Republike Slovenije pooblašča dr. Mira Cerarja, ministra za zunanje zadeve, za podpis Akta o spremembah in dopolnitvah Akta o ustanovitvi Ustanove – Centra za evropsko prihodnost.
3. Vlada Republike Slovenije zadolži upravo Ustanove – Centra za evropsko prihodnost, da v treh mesecih od začetka veljavnosti uskladi statut in splošne akte ustanove z Aktom o spremembah in dopolnitvah Akta o ustanovitvi Ustanove – Centra za evropsko prihodnost.

Priloga:* Akt o spremembah in dopolnitvah Akta o ustanovitvi Ustanove – Centra za evropsko prihodnost

Sklep prejme: * Ministrstvo za zunanje zadeve
* Ministrstvo za obrambo
* Ministrstvo za notranje zadeve
* Ustanova – Center za evropsko prihodnost, Grajska cesta 1, 1234 Loka pri Mengšu
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Ministrstvo za obrambo:* mag. Miloš Bizjak, državni sekretar, Ministrstvo za obrambo,
* mag. Aleš Mišmaš, generalni direktor Direktorata za obrambno politiko.

Ministrstvo za zunanje zadeve:* Mag. Dobran Božič, državni sekretar, Ministrstvo za zunanje zadeve,
* Sabina Stadler Repnik, generalna direktorica, Direktorat za multilateralo, razvojno sodelovanje in mednarodno pravo
* Damjan Bergant, generalni sekretar v Ministrstvu za zunanje zadeve,

Ministrstvo za notranje zadeve: * mag. Melita Šinkovec, državna sekretarka.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| / |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**/ |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| 1911 – Upravni del Ministrstvo za obrambo |  | 5885 – Mednarodno sodelovanje | 5.000 EUR | 10.000 EUR |
| 1914 – Slovenska vojska |  | 5885 – Mednarodno sodelovanje | 5.000 EUR | 10.000 EUR |
| Ministrstvo za zunanje zadeve |  |  |  | 10.000 EUR |
| Ministrstvo za notranje zadeve |  |  |  | 10.000 EUR |
| **SKUPAJ** | **10.000 EUR** | **40.000 EUR** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Za delovanje Centra za izobraževanje in usposabljanje za sodelovanje v mirovnih operacijah in misijah v okviru Ustanove – Centra za evropsko prihodnost je ocenjeno, da bodo potrebna finančna sredstva v znesku do 40.000 EUR letno. Finančna sredstva bodo zagotovila Ministrstvo za obrambo v skupni višini 20.000 EUR, Ministrstvo za notranje zadeve v višini 10.000 EUR ter Ministrstvo za zunanje zadeve v višini 10.000 EUR letno. Navedena ministrstva svoje finančne prispevke zagotavljajo od leta 2020 dalje znotraj letno načrtovanega finančnega okvira s proračunskih postavk za mednarodno sodelovanje in za usposabljanje v mednarodnih operacijah in misijah. Za aktivnosti Centra v letu 2019 bo finančna sredstva zagotovilo Ministrstvo za obrambo v skupni višini 10.000 EUR. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| V skladu s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 80/13 in 10/14) javnost ni bila povabljena k sodelovanju, ker gre za predlog sklepa vlade. Gradivo se nanaša na spremembo namena ustanove, ki je pravna oseba zasebnega prava, katere ustanoviteljica je Republika Slovenija, z namenom dopolnitve dejavnosti.  |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| **dr. Miroslav CERAR****MINISTER ZA ZUNANJE ZADEVE** | **mag. Miloš Bizjak****DRŽAVNI SEKRETAR** |

**OBRAZLOŽITEV**

Kot aktivna in odgovorna članica mednarodne skupnosti Republika Slovenija s svojim sodelovanjem v mirovnih operacijah in misijah že več kot dvajset let uspešno prispeva k stabilizaciji kriznih žarišč. Pri tem izhaja iz vedno novih in kompleksnejših izzivov v mednarodnem varnostnem okolju, ki v procesu odločanja in izvajanja od nje terjajo fleksibilnost, sposobnost hitrega prilagajanja ter nenehnega nadgrajevanja in dopolnjevanja obstoječih zmogljivosti. Del tega procesa predstavlja tudi usposabljanje vojakov, policistov in civilnih oseb, napotenih v operacije in misije. Ker slednje postajajo vedno bolj kompleksne in večstranske, je potrebno tudi usposabljanja nenehno prilagajati mednarodnim zavezam, kakor tudi specifikam konkretnih misij, saj je le tako mogoče zagotoviti pogoje za učinkovito in varno delo mirovnikov, uspešno implementacijo mandatov misij ter zagotavljanje operacijske enotnosti, koordinacije in koherentnosti deležnikov na terenu.

Na podlagi omenjenih potreb celostnega usposabljanja, kakor tudi izkušenj partnerskih in sosednjih držav, je bil premislek o morebitnem oblikovanju tovrstnega centra opravljen tudi v Sloveniji. S tem namenom je ministrica za obrambo 10. 11. 2015 v soglasju z ministrico za notranje zadeve imenovala Medresorsko delovno skupino za pripravo celovite analize nacionalnih zmogljivosti za vzpostavitev morebitnega skupnega centra za usposabljanje vojakov, policistov in civilnih oseb za sodelovanje v mednarodnih operacijah in na misijah (v nadaljevanju: MDS).

MDS je znotraj svojega mandata v sodelovanju z Ministrstvom za zunanje zadeve in Ustanovo - Centrom za evropsko prihodnost (CEP): (1) opravila pregled primerljivih nacionalnih programov, namenjenih usposabljanju policistov in vojaških ter civilnih oseb za sodelovanje v mednarodnih operacijah in misijah (MOM) OZN, EU in Nata, (2) primerjalni pregled sistemov usposabljanja in izvajalcev programov v OZN, EU in Natu ter v izbranih evropskih državah, (3) analizo pravnih, kadrovskih, finančnih, tehničnih in drugih zmogljivosti ter možnosti za oblikovanje morebitnih skupnih organizacijskih oblik sodelovanja vojske, policije in civilnih subjektov za doseganje sinergijskih učinkov skladno z določili Strategije sodelovanja Republike Slovenije v mednarodnih operacijah in misijah (Strategijo MOM); (4) eksterno strokovno evalvacijo celovite analize.

Celovita analiza, njena eksterna strokovna evalvacija in ugotovitve MDS so pokazali, da bi bila **ustanovitev Centra za izobraževanje in usposabljanje za sodelovanje v mirovnih operacijah in misijah (Peacekeeping Operations Training Center – POTC)** **ustrezna odločitev,** saj bi prišlo do konsolidacije in koncentracije znanja, ter posledično oblikovanja celovitega pristopa na področju usposabljanja za MOM. Po drugi strani bi bila to **gospodarna odločitev,** saj se lahko program tovrstnih centrov financira tudi iz sredstev mednarodnih organizacij in kotizacij udeležencev usposabljanj, bistveno pa se poceni tudi usposabljanje lastnih sil in zmogljivosti za sodelovanje v MOM. Slovenija lahko svoje znanje in izkušnje sodelovanja v MOM, kakor tudi dosedanje uspešno izvajanje in sodelovanje s partnerji na področju usposabljanja za MOM, skozi delovanje Centra še uspešneje predaja naprej.

Ustanovitev Centra **je pomembna tudi v kontekstu prizadevanj OZN, EU, Nato in drugih relevantnih mednarodnih organizacij za posodobitev mirovnih operacij in misij.**

(1) OZN si že od leta 2014 prizadeva povečati svojo učinkovitost in kredibilnost, ter s tem namenom posodablja arhitekturo na področju miru, varnosti in razvoja ter jo aktivno prilagaja realnemu stanju in resničnim potrebam na kriznih področjih. Generalni sekretar ZN je spomladi 2018 predstavil pobudo »Ukrepanje za mirovne operacije« *(Action for Peacekeeping – A4P)* ter k njeni realizaciji pozval vse partnerje in deležnike, ki delujejo na področju vzdrževanja miru pod okriljem OZN. Sprejeta je bila izjava o skupnih zavezah v zvezi z mirovnimi operacijami *(Declaration of Shared Commitments on UN Peacekeeping Operations),* s katero smo se države članice zavezale k zagotavljanju dobro usposobljenih in dobro opremljenih pripadnikov mirovnih sil ter ponudbi kvalitetnih usposabljanj. Prav tako smo se zavezale k boljšim pripravam, usposabljanju in opremi uniformiranega osebja z inovativnimi pristopi, ki vključujejo tristranska partnerstva in skupne napotitve. Izjavo so podprle tudi mednarodne organizacije – med njimi Evropska unija in Nato.

(2) Z vidika Skupne zunanje in varnostne politike EU (SVOP) je pomembna zaveza, ki jo je Slovenija sprejela z odločitvijo EU o nadaljnjem razvoju civilnih zmogljivosti skupne zunanje in obrambne politike in s tem povezani nadgradnji sistema usposabljanja osebja *(t.i. Civilian Compact).* S tega vidika je zlasti pomembno, da Slovenija sistem usposabljanja ustrezno nadgradi, da bo odražal identificirane potrebe in bo zmožen nadaljnje nadgradnje, skladno s predvidenimi spremembami usposabljanja na ravni EU in morebitnimi novimi potrebami.

(3) Tudi Nato razvija in krepi strukturna partnerstva z mednarodnimi organizacijami. Skozi sodelovanje se krepi zavest za koherenten in učinkovit odziv na kompleksne varnostne izzive. Del tega sodelovanja so tudi različni programi usposabljanj. O pomenu usposabljanj so se Zaveznice strinjale in ga zapisale tudi v deklaracijo bruseljskega vrha Nato (2018).

Center se ustanavlja z namenom, da bi usposabljanja za sodelovanje v MOM izvajali bolj kvalitetno in stroškovno učinkoviteje, da bo naše osebje (vojaško, policijsko, civilno) bolje pripravljeno na izzive sodelovanja v različnih mednarodnih operacijah in misijah kriznega upravljanja. Poleg nacionalnih potreb bo Slovenija s Centrom učinkoviteje zagotovila sodelovanje z OZN, EU in Nato, bilateralnimi in drugimi partnerji. Na ta način bi tudi lažje in kvalitetnejše celostno pokrili vsebinska področja, ki jih narekujejo novi izzivi in izhajajo iz sprejetih zavez, na primer s področja hibridnih groženj, kibernetske varnosti, nadzora meja, migracij in drugih.

Ustanovitev Centra bi ob upoštevanju navedenega v konkretnem smislu prinesla: (1) večjo verodostojnost Slovenije kot mednarodnega partnerja; (2) okrepljen položaj, vpliv in ugled Slovenije v mednarodni skupnosti; (3) celovit medresorski pristop; (4) racionalno, interdisciplinarno in gospodarno uporabo izkušenega vojaškega, policijskega in civilnega kadrovskega potenciala, (5) centralno vodeno zbirko teoretičnega in praktičnega znanja o MOM ter izkušenj iz njih, (6) bistveno izboljšane možnosti za pridobitev finančnih sredstev iz mednarodnih virov za usposabljanja ter posodobitev infrastrukture, (7) večjo kakovost lastnih sil in zmogljivosti s sinergičnimi učinki; (8) višje etične in izvajalske standarde v mirovnih kontingentih držav, ki bodo sodelovale na izobraževanjih in usposabljanjih; (9) visoko raven finančne samostojnosti centra; (10) večjo prožnost in učinkovitost razvoja dodatnih programov izobraževanj in usposabljanj, skladno s potrebami, (11) omogočila kvalitetnejše vključevanje in delovanje na presečnih temah v MOM, kot so področja človekovih pravic; žensk, miru in varnosti; otrok vojakov; zaščite civilistov in drugih ranljivih skupin; pravil uporabe sile; mediacije; mednarodnega vojnega in humanitarnega prava; preprečevanja spolnih zlorab in izkoriščanja v MOM; reforme varnostnega sektorja; demobilizacije; razoroževanja in reintegracije bivših bojevnikov; opazovanja volitev, kakor tudi (12) možnost okrepljenega sodelovanja in izmenjave na področju izobraževanja in usposabljanja s partnerji.

Ciljna skupina osebja za usposabljanje zajema širok nabor osebja na nacionalni ravni (izvedenci s področja policije, pravosodja, upravljanja, političnih zadev in izvedencev omenjenih novih profilov), kakor tudi osebja iz partnerskih in drugih držav. Pomembno je namreč, da bomo v okviru Centra svoje znanje in izkušnje s področja MOM in ključnih presečnih tematik lahko prenesli tudi EU, Nato, OZN, pa tudi drugim partnerjem.

Predlagana ustanovitev Centra predstavlja konkreten prispevek tudi k uresničevanju zavez o celovitem pristopu h kriznemu upravljanju skladno s Strategijo MOM. Pomemben argument v prid ustanovitve Centra je tudi to, da OZN ponudbo tovrstnih usposabljanj šteje kot nacionalni prispevek k MOM, tudi če država ne poveča dejanskega števila napotenih ali materialnih virov.

**Ključne naloge Centra:**

* Organiziranje izobraževanj in usposabljanj (tečaji, delavnice, konference, simulacije, vaje, učenje na daljavo) in sicer v tistem delu, ki zahteva medresorsko ter širše sodelovanje subjektov nacionalno varnostnega sistema na področju MOM, in ki ga ni smotrno izvajati znotraj posameznih podsistemov sistema nacionalne varnosti Republike Slovenije.
* Organiziranje namenskih in specialističnih ter pred-napotitvenih usposabljanj na zahtevo ministrstev.
* Organiziranje izobraževanj in usposabljanj za osebje iz partnerskih in drugih držav, ki sodeluje v mednarodnih operacijah in misijah.
* Sodelovanje z drugimi izvajalci usposabljanj vojakov, policistov in civilnih oseb za sodelovanje v MOM iz zavezniških in partnerskih držav ter izmenjava predavateljev in inštruktorjev.
* Spremljanje razvoja, oblikovanje, posodabljanje in certificiranje tečajev in drugih oblik usposabljanja pri OZN in EU.
* Upravljanje informacijskega središča za MOM *("know how"),* ki vključuje spletno stran, strokovno digitalno knjižnico in učilnico za učenje na daljavo.
* Sodelovanje na raziskovalnem področju pri temah, ki zadevajo presečne teme MOM.
* Usposabljanje na področju zagotavljanja varnosti osebja na nevarnih območjih.
* Vzdrževanje skupine usposobljenih predavateljev in inštruktorjev (npr. udeležencev t.i. *"train the trainer"* tečajev).
* Sodelovanje s civilno družbo (univerze, fakultete, raziskovalni inštituti, nevladne organizacije).
* Povezovanje centra v mednarodno mrežo institucij za usposabljanje za MOM in vključenost v nacionalni sistem izobraževanja in usposabljanja.
* Vodenje evidence o udeležencih usposabljanj in posredovanje podatkov o kompetencah na pristojna ministrstva.
* Kandidiranje za finančna sredstva za izvajanje programov, ki se financirajo s pomočjo mednarodnih organizacij.

Center bo izvajal usposabljanja za sodelovanje v mirovnih operacijah in misijah, ki v nobenem oziru ne posegajo v obstoječe programe usposabljanj, ki se izvajajo oziroma se nameravajo izvajati samostojno v okviru pristojnosti ministrstev in drugih nosilcev nacionalno varnostnega sistema Republike Slovenije. Center bo ne glede na to iskal sinergije z obstoječimi programi usposabljanj.

**Umestitev Centra:**

**Center se v smislu racionalne, gospodarne in učinkovite rešitve** ustrezno umesti v okviru Ustanove - Center za evropsko prihodnost (CEP), kar se podrobneje določi s spremembo Akta o ustanovitvi CEP. Skladno z navedenim MZZ zato predlaga spremembo Akta o ustanovitvi CEP, s katerim se namen CEP razširi z namenom izobraževanja in usposabljanja za sodelovanje v mirovnih operacijah in misijah. CEP je bila ustanovljena z namenom zagotavljanja pomoči državam z evropsko perspektivno. Center za izobraževanje in usposabljanje za sodelovanje v mirovnih operacijah in misijah pa je namenjen širšemu krogu partnerjev in drugemu namenu, zato se s tem namenom dopolnita določbi 1. in 5. člena Akta o ustanovitvi CEP. V skladu z Zakonom o ustanovah mora biti akt o ustanovitvi sestavljen v obliki notarskega zapisa. Predlagani akt zato vsebuje določbo, da prične veljati z dnem sestave notarskega zapisa.

Pomemben argument predlagane umestitve in spremembe Akta o ustanovitvi CEP je, da je CEP mednarodno uveljavljena ustanova, ki med drugim že uspešno izvaja certificirana mednarodna usposabljanja civilnih oseb v MOM, poleg tega pa je svojo dejavnost razširila tudi na področje raziskav in razvoja MOM v okviru Evropske unije. CEP že vrsto let sodeluje z Ministrstvom za obrambo, Slovensko vojsko, Ministrstvom za zunanje zadeve, Ministrstvom za notranje zadeve, Policijo in drugimi državnimi institucijami ter nevladnimi organizacijami ter ima zato bogate izkušnje za delovanje v mešanem civilnem, vojaškem in policijskem okolju. Veljalo bi izkoristiti tudi njihove izkušnje sodelovanja s tujimi partnerji.

Center, ki bo umeščen znotraj CEP, bo lahko enakopravno kandidiral na razpisih za finančna sredstva OZN, EU in drugih mednarodnih organizacij, kar pri ostalih obravnavanih možnostih umestitve centra ne bi bilo mogoče.

**Sodelujoči deležniki in financiranje dejavnosti Centra**

Predlagatelji ustanovitve Centra so **Ministrstvo za obrambo, Ministrstvo za notranje zadeve in Ministrstvo za zunanje zadeve.** Omenjeni resorji bodo zagotavljali sredstva za izvajanje osnovne dejavnosti v skupni višini **40.000 EUR letno,** in sicer po naslednjem ključu:

* Ministrstvo za obrambo: 20.000 EUR,
* Ministrstvo za notranje zadeve: 10.000 EUR,
* Ministrstvo za zunanje zadeve: 10.000 EUR.

Ministrstva svoje prispevke zagotavljajo **od leta 2020 dalje** znotraj letno načrtovanega finančnega okvira s proračunskih postavk za mednarodno sodelovanje in za usposabljanje v mednarodnih operacijah in misijah. Morebitna dodatna sredstva za realizacijo programa usposabljanj (poleg finančnih sredstev za izvajanje osnovne dejavnosti, ki jih zagotavljajo MO, MNZ in MZZ) bo Center pridobival s **kandidiranjem na razpisih za pridobitev mednarodnih finančnih virov in plačilom kotizacij** za usposabljanja, za katera financiranja ne bo mogoče zagotoviti iz drugih virov.

V kontekstu financiranja je potrebno izpostaviti, da se CEP financira izključno iz razpisnih projektov, kjer je poraba sredstev natančno (in pod revizijo) opredeljena in zato CEP delovanju Centra ne more in ne sme namenjati sredstev, pridobljenih na drugih projektih. Izjema so lahko le sredstva iz že pridobljenih projektov s področja usposabljanja za MOM.

Administrativne, organizacijske in vsebinske naloge Centra bo opravljala oseba v delovnem razmerju s CEP. Zaposlitev te osebe se financira iz sredstev, namenjenih izvajanju osnovne dejavnosti Centra.

Ministrstvo za obrambo, Ministrstvo za notranje zadeve in Ministrstvo za zunanje zadeve bodo do konca leta 2019 uskladili program delovanja Centra in vse potrebne administrativne, tehnične in finančne obveznosti navedenih ministrstev, potrebne za delovanje Centra.

Priloga 1

Na podlagi 2. in 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739) in [55/17](http://www.uradni-list.si/1/objava.jsp?sop=2017-01-2521)) ter 6. člena Zakona o ustanovah (Uradni list RS, št. [70/05](http://www.uradni-list.si/1/objava.jsp?sop=2005-01-3116) – uradno prečiščeno besedilo in [91/05 – popr.](http://www.uradni-list.si/1/objava.jsp?sop=2005-21-0103)) je Vlada Republike Slovenije sprejela

**Akt o spremembah in dopolnitvah**

**Akta o ustanovitvi Ustanove – Centra za evropsko prihodnost**

1. člen

V Aktu o ustanovitvi Ustanove – Centra za evropsko prihodnost, prečiščeno besedilo, sestavljeno v obliki notarskega zapisa št. SV 468/15 z dne 28. 5. 2015, se na koncu 1. člena pred piko doda naslednje besedilo:

»ter zagotavljanja celostnega pokritja vsebinskih področij, ki jih narekujejo novi izzivi in zaveze za sodelovanje v mednarodnih operacijah in misijah kriznega upravljanja, z izobraževanjem in usposabljanjem za nacionalne potrebe kot tudi za potrebe partnerjev v okviru OZN, EU, NATO, OVSE, bilateralnih in drugih partnerjev Republike Slovenije.«.

2. člen

V 5. členu se prvi odstavek spremeni tako, da se glasi:

»Z ustanovitvijo ustanove želi Republika Slovenija prispevati svoj delež v procesu širitve EU, pri zagotavljanju učinkovite in kredibilne izvedbe mednarodnih operacij in misij ter uresničevanju zavez o celovitem pristopu h kriznemu upravljanju. Namen ustanove je splošno koristen in praviloma trajen.«.

Drugi odstavek se spremeni tako, da se glasi:

»Namen ustanove:

* + ustanova je instrument za prenos znanja, izkušenj in praktičnih nasvetov med državami članicami in državami z evropsko perspektivo;
	+ ustanova služi kot dodatni instrument za nudenje pomoči z državami z evropsko perspektivo pri procesu približevanja EU z iskanjem sinergij pri usposabljanju, prenosu znanja, organizaciji izmenjave strokovnjakov, seminarjev in z drugimi programi, ki jih že nudi EU;
	+ ustanova si prizadeva, da se države učinkoviteje spopadejo z zahtevnimi procesi integracije, usklajevanja zakonodaje in tranzicije;
	+ ustanova preko svojega delovanja službi kot identifikator potreb po drugačnih oblikah pomoči, kot jih imajo v danem trenutku na razpolago;
	+ v okviru ustanove deluje tudi Center za izobraževanje in usposabljanje za sodelovanje v mirovnih operacijah in misijah, ki izvaja izobraževanja in usposabljanja za vojake, uslužbence Ministrstva za notranje zadeve, Ministrstva za zunanje zadeve, Ministrstva za obrambo, ter druge civilne osebe, ki bodo napotene v mirovne operacije in misije OZN, EU, NATO, OVSE in drugih mednarodnih organizacij, ter deležnike mednarodnega kriznega upravljanja;
	+ ustanova je osredotočena na države kandidatke za članstvo v Evropski uniji, potencialne kandidatke in države evropske sosedske politike, z vidika izobraževanja in usposabljanja za sodelovanje v mirovnih operacijah in misijah pa tudi na partnerje v okviru OZN, EU, NATO, OVSE bilateralne in druge partnerje Republike Slovenije.«.

3. člen

Ta akt začne veljati z dnem sestave notarskega zapisa.

dr. Miroslav Cerar

 minister za zunanje zadeve

Datum